Regina Jonas

Biografio 
Ŝi estis naskita en malriĉan religian judan familion de komercisto Wolf Jonas (d. 1913) kaj lia edzino Sarah, née. Hess. La familio havis du infanojn: Reĝina kaj ŝia pli maljuna frato Abraham (naskita 1900)
En 1930 ŝi diplomiĝis ĉe la liberala " Alta Lernejo de Judaj Studoj " en Berlino kaj ricevis diplomon kiel instruisto pri religio. Ŝi ne estis la unusola virino en la altlernejo, sed ŝi estis la ununura kiu fiksis al si la celon atingi rabenan ordenigon, kiu estis senprecedenca tiutempe.

En 1935, la rabeno Offenbach kaj estro de la "Unio de Liberalaj Rabenoj" d-ro Max Dienemann ordenis Regina Jonas kiel rabenon post la taŭga ekzameno.

De 1935 ĝis 1942 ŝi restis en Berlino, kaj de 1938 ŝi faris servojn en multaj judaj komunumoj en kio nun estas nordokcidenta Germanio kaj Pollando, kies rabenoj antaŭ tiu tempo sukcesis forfuĝi.

La 6-an de novembro 1942, Regina Jonas kaj ŝia maljuna patrino estis deportitaj al la koncentrejo Theresienstadt. Tie ŝi daŭrigis sian predikan laboron kaj estis asistanto de alia kaptito, la viena psikanalizisto Viktor Frankl, kiu kreis subteran "Abstraktaĵon" en la tendaro por psikologia subteno de kaptitoj, la t.n. " Abstraktaĵo pri mensa higieno " .

La 12-an de oktobro 1944, Jonas estis internigita en Aŭŝvicon, kie ŝi mortis la 12-an de decembro 1944  .

 Remalkovro 
Dum multaj jaroj ŝi estis forgesita, sed ekde la 1970-aj jaroj, esploristoj kaj historiistoj komencis interesiĝi pri la literatura heredaĵo de Jonas . En 1999, Elisa Klapheck publikigis biografion de ŝi kiu ankaŭ estis tradukita en la anglan kun la titolo Fräulein Rabbiner Jonas - The Story of the First Woman Rabbi . Daŭris ĝis 1995 ke Germanio ricevis sian venontan inan rabenon .

 Referencoj 

 Vidu ankaŭ (aliaj inaj pioniroj de rabeneco) 

 Paula Ackerman
 Pauline Bebe
 Amy Eilberg
 Sandy Eisenberg Sasso
 Elisa Klapheck
 Martha Neumark
 Sally Priesand
 Jackie Tabick
 Alina Treiger
 Bea Wyler

 Eksteraj ligiloj 

 Memoraĵo pri Regina Jonas ĉe Arkiva retejode la Judaj Virinoj.
 La Unua Virina Rabeno en la Mondo

Kategorio:Judismo kaj virinoj
Kategorio:Mortintoj en 1944
Kategorio:Naskiĝintoj en 1902
Kategorio:Germanaj rabenoj